
Geroa Bai talde parlamentarioak aurkeztutako 11-26/ PES-00012 idatzizko galderari dagokionez, Hezkuntzako kontseilariak honako informazio hau ematen du: 
Hezkuntza Departamentuaren gaur egungo plangintzarako lehentasuna ekainaren 7ko 1/2024 Legea garatzea da, zeinaren bidez goi-mailako arte-irakaskuntzak arautzen eta arte-irakaskuntza profesionalen antolamendua eta baliokidetasunak ezartzen baitira. Horregatik, ez da aurreikusten hezkuntza-eskaintza zabaltzea epe laburrean Nafarroako Goi Mailako Musika Kontserbatorioan, barnean harturik Nafarroako gaita/dultzaina ikasketak.
Une honetan, Nafarroako Goi Mailako Musika Kontserbatorioak ez du instrumentu-espezialitate hori ezartzeko azterlan, ekimen edo eskaerarik. Bestalde, ez du zentzu tekniko edo akademikorik Nafarroako Goi Mailako Musika Kontserbatorioan instrumentu-espezialitate bat ezartzeak, kontuan izanik espezialitate hori ez dagoela ezarrita Foru Komunitatean aurreko etapan —hau da, ez dago ezarrita musika-ikasketa profesionaletan—. Araugintzari dagokionez, aplikatu beharreko araudia aldatuz bakarrik egiten ahalko litzateke, hala erabakiz gero.
Iruñean, 2026ko otsailaren 9an
Hezkuntzako kontseilaria: Carlos Gimeno Gurpegui

